രാജസ്ഥാനില് ട്രക്കുമായി കൂട്ടിയിടിച്ച് ബസ് കത്തി 12 പേര്ക്ക് ദാരുണാന്ത്യം ജയ്പൂര്: രാജസ്ഥാനില് ട്രക്കും സ്വകാര്യ ബസും കൂട്ടിയിടിച്ച് 12 പേര് മരിച്ചു. നിരവധി പേര്ക്ക് പരിക്കേറ്റു. അപകടത്തില് ബസ് പൂര്ണമായും കത്തിയമര്ന്നു. ബുധനാഴ്ച രാവിലെ ബാര്മര്ജോദ്പുര് ദേശീയ പാതയിലാണ് അപകടമുണ്ടായത്. 25 പേരാണ് ബസില് ഉണ്ടായിരുന്നതെന്ന് യാത്രക്കാരനെ ഉദ്ധരിച്ച് മാധ്യമങ്ങള് റിപ്പോര്ട്ട് ചെയ്തു. ബലോത്രയില് നിന്ന് രാവിലെ 9.55നാണ് ബസ് പുറപ്പെട്ടത്. എതിര്ദിശയിലെത്തിയ ടാങ്കര് ട്രെയിലര് തെറ്റായ വശത്തില് എത്തി ബസുമായി കൂട്ടിയിടിക്കുകയായിരുന്നു. ഇടിയുടെ ആഘാതത്തില് ബസിന് തീപിടിക്കുകയായിരുന്നു. അപകടത്തെ തുടര്ന്ന് മുഖ്യമന്ത്രി അശോക് ഗെലോട്ട് കലക്ടറുമായി സംസാരിച്ചു. അപകടത്തില് മരിച്ചവരുടെ കുടുംബത്തിന് രണ്ട് ലക്ഷം രൂപ ധനസഹായം നല്കുമെന്ന് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു.